ପାଟଣାଃ ନିକଟରେ ଅରୁଣାଚଳ ପ୍ରଦେଶରେ ଛଅ ଜେଡିୟୁ ବିଧାୟକ ବିଜେପିରେ ସାମିଲ୍ ହୋଇଥିଲେ। ଏବେ ବିହାରର ୧୭ ବିଧାୟକ ଆରଜେଡିରେ ସାମିଲ୍ ହୋଇପାରନ୍ତି। ଆରଜେଡି ନେତା ଶ୍ୟାମ୍ ରାଜକ ଏହା କହିଥିଲେ। ବିହାର ରାଜନୀତିରେ ହଟଚମଟ ସୃଷ୍ଟି କରିଥିବା ଏହି ଖବରକୁ ନେଇ ଏବେ ମୁଖ୍ୟମନ୍ତ୍ରୀ ତଥା ଜେଡିୟୁର ପ୍ରତିଷ୍ଠାତା ନୀତୀଶ କୁମାର ପ୍ରତିକ୍ରିୟା ରଖିଛନ୍ତି।
ଶ୍ୟାମ୍ ରାଜକ କହିଥିଲେ, ୧୭ ଜେଡିୟୁ ବିଧାୟକ ଆରଜେଡିରେ ସାମିଲ ହେବା ପାଇଁ ଉତ୍ସାହିତ ଅଛନ୍ତି। ଏଭଳି ହେଲେ ବିଧାୟକ ପଦ ରଦ୍ଦ ହେବାର ସମ୍ଭାବନା ରହିଛି। ତେଣୁ ଏହି ପ୍ରକ୍ରିୟା ଉପରେ ଆରଜେଡି ରୋକ୍ ଲଗାଇଛି। ଯଦି ୨୫ରୁ ୨୬ ଜେଡିୟୁ ବିଧାୟକ ସାମିଲ୍ ହେବେ ତାହେଲେ ସେମାନଙ୍କ ପଦ ରଦ୍ଦ ହେବନି।
